NER บวก 4% โบรกอัพกำไรปี 64 แตะ 1.4 พันลบ. ชูเป้า 7 บ.อัพไซด์ 28%
NER บวก 4% โบรกอัพกำไรปี 64 โตแตะ 1.4 พันลบ. ชูเป้า 7 บ. อัพไซด์ 28%
19 เม.ย. 2564

ผู้สื่อข่าวรายงานว่า ราคาหุ้น บริษัท นอร์ทอีส รับเบอร์ จำกัด (มหาชน) หรือ NER ณ เวลา 15.37 น. อยู่ที่ระดับ 5.50 บาท บวก 0.20 บาท หรือ 3.77% สูงสุดที่ระดับ 5.50 บาท ต่ำสุดที่ระดับ 5.25 บาท ด้วยมูลค่าการซื้อขาย 205.63 ล้านบาท

ด้าน ฝ่ายวิจัย บล.เคทีบี (ประเทศไทย) ปรับประมาณการกำไรสุทธิขึ้น 24% เป็นนิวไฮ 1,433 ล้านบาท เติบโต และปรับปี 65 ขึ้น 13% เป็น 1,715 ล้านบาท เติบโต 20% จากปีก่อน จาก 1.GPM ที่ดีขึ้นจากราคายางมีแนวโน้มทรงตัวในระดับสูง 2. ปริมาณการขายที่เพิ่มขึ้นจากการขยายกำลังการผลิตตั้งแต่ช่วงไตรมาส 3/63 เป็น 460,000 ตัน/ปี
โดยสิ้นปี 64 บริษัทมีแผนที่จะเพิ่มกำลังการผลิตอีก 50,000 ตัน/ปี ดังนั้นฝ่ายวิจัยแนะนำ ซื้อ จากแนวโน้มกำไรที่ยังคงปรับตัวสูงขึ้นทำ New High ทุกปี ในช่วง 2-3 ปีข้างหน้า เป้าหมาย 7 บาท